钦定古今图书集成/明伦汇编/官常典/第719卷 > 郭英杰 吴克勤
## 钦定古今图书集成/明伦汇编/官常典/第719卷 > 郭英杰 吴克勤

按《唐书郭知运传》：“知运子英杰，字孟武，为左卫将军，
幽州副总管。开元二十三年，长史薛楚玉遣英杰与
裨将吴克勤、乌知义、罗守忠帅万骑及奚众讨契丹，
屯榆关。契丹酋长可突于拒战都山下，奚众贰，官军
不利，知义、守忠引麾下遁去，英杰、克勤力战死，其下
尚六千人殊死战。寇示以英杰首，终不屈，师遂歼。”